לבאן קוביאשווילי

לבאן קוביאשווילי (בגאורגית: ლევან კობიაშვილი; נולד ב-10 ביולי 1977) הוא כדורגלן עבר גאורגי, ששיחק בעמדת הקשר. קוביאשווילי הוא יליד טביליסי שבגאורגיה.

קריירה 
הקריירה המקצועית של קוביאשווילי החלה בקבוצה המקומית הקטנה אוואסה טביליסי, ממנה הוא עבר למועדון קטן נוסף, מטאלורג רוסתווי, לפני שערך את הופעת הבכורה שלו בליגת העל הגאורגית במדי דינמו טביליסי. בשנת 1998, אחרי שנה בקבוצה הרוסית אלניה ולדיקווקז, עבר קוביאשווילי למועדון הכדורגל הגרמני פרייבורג שבאותה התקופה קלט מספר רב של כדורגלנים גאורגים. בפרייבורג שיחק קוביאשווילי עד שנת 2003, השנה בה עבר לשחק במועדון הצמרת שאלקה 04. לאחר שש שנים עבר קוביאשווילי לשורות הרטה ברלין וחתם עמה על חוזה עד יוני 2010. לאחר ירידת הרטה ברלין לבונדסליגה השנייה האריך קוביאשווילי את חוזהו בקבוצה עד ליוני 2013.

נכון לספטמבר 2010 רשומים לזכותו של קוביאשווילי 305 משחקי בונדסליגה, בהם כבש 29 שערים. בבונדסליגה השנייה זקופות לזכותו 43 הופעות בהן הבקיע 11 שערים. קוביאשווילי היה שחקן חשוב בסגל נבחרת גאורגיה, במדיה צבר 100 הופעות בינלאומיות וכבש 12 שערים.

קוביאשווילי נשוי ואב לבן.

תארים

דינמו טביליסי

אליפות גאורגיה: 1995, 1996, 1997, 1998
הגביע הגאורגי: 1996, 1997, 1998
הסופר קאפ הגאורגי: 1996, 1997

שאלקה 04
גביע האינטרטוטו: 2003, 2004
גביע הליגה הגרמנית: 2005

קישורים חיצוניים

הערות שוליים 

כדורגלנים גאורגים
קשרי כדורגל גאורגים
טביליסי: כדורגלנים
כדורגלני רוסתווי
כדורגלני דינמו טביליסי
כדורגלני אלניה ולדיקווקז
כדורגלני פרייבורג
כדורגלני שאלקה 04
כדורגלני הרטה ברלין
כדורגלני נבחרת גאורגיה
גאורגים שנולדו ב-1977